มีของเหลวขาวขุ่นคล้ายหนองออกมาจากอวัยวะเพศชาย เวลาปัสสาวะไม่มีอาการเเสบขัดใดๆ อยู่ดีๆก็มีของเหลวคล้ายหนองไหลออกมา มีเพศสัมพันธุ์กับแฟนคนเดียวในช่วง 2 เดือนที่ผ่านมา แต่ไม่ได้ป้องกัน ล่าสุดเมื่อ 1 สัปดาห์ก่อน อยากทราบอาการเบื้องต้นครับ ประวัติ เคยมีอาการปัสสาวะแสบขัดมีหนองแต่ได้พบแพทย์รับประทานยาจนหาย แต่ครั้งนี้ไม่มีอาการปัสสาวะแสบขัด เลยสงใสว่าเป็นอาการเริ่มต้นของอะไรครับ
สวัสดีค่ะ อาการของเหลวสีขาวขุ่นคล้ายหนองออกจากอวัยวะเพศชายดังกล่าวมานั้น สาเหตุที่พบได้บ่อยคือท่อปัสสาวะติดเชื้อจากเชื้อโรคติดต่อทางเพศสัมพันธ์เช่นหนองในแท้ หนองในเทียม ซิฟิลิซ แผลริมอ่อน เป็นต้น หรือเกิดจากท่อปัสสาวะอักเสบจากสาเหตุอื่นๆเช่นอุบัติเหตุที่ท่อปัสสาวะ การมีนิ่วในทางเดินปัสสาวะเป็นต้นควรไปพบแพทย์เพื่อตรวจร่างกาย ตรวจปัสสาวะและตรวจคัดกรองโรคติดต่อทางเพศสัมพันธ์ต่อไป โดยการรักษากรณีพบว่าเป็นหนองในจริงคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมร่วมมาด้วยค่ะและควรงดการมีเพศสัมพันธ์ไปก่อน เมื่อรักษาหายแล้ว ทุกครั้งที่มีเพศสัมพันธ์ควรใส่ถุงยางอนามัย และควรพาแฟนไปรักษาด้วยกันให้หายขาดทั้งคู่